Thilo Sarrazin

Thilo Sarrazin (født 12. februar 1945 i Gera i Tyskland) er en tysk politiker (SPD), tidligere styremedlem i den tyske sentralbanken. 

Liv og virke
Bakgrunn
Thilo Sarrazins far var lege, og moren datter av en vestprøyssisk godseier. Hans forfedre var franske huguenotter fra Burgund, mens bestemoren hans var engelsk, og en annen stamfar italiensk. Han har forklart at navnet hans betyr «sarasener» (det vil si muslim) og er vanlig i Sør-Frankrike, «fra de arabiske sjørøverne som ble kalt «sarasenere» i middelalderen». Han har omtalt seg selv som «en europeisk blanding».

Han vokste opp i Recklinghausen i Vest-Tyskland hvor han ble uteksaminert fra det lokale gymnaset før han avtjente sin militærtjeneste. Fra 1967 til 1971 studerte han økonomi ved universitetet i Bonn og tok doktorgraden. Fra november 1973 til desember 1974 arbeidet han for Friedrich Ebert-stiftelsen og ble aktiv i SPD.

Karriere
Mellom 1975 og 2010 virket han innen statsforvaltningen. Dertil var han fra 2000 til 2001 i ledende stilling ved Deutsche Bahn. Fra 2002 til april 2009 var SPD-medlemmet Sarrazin finanssenator i Berlins senat (delstatsregjering) og deretter til slutten av september 2010 medlem i direksjonen for Deutsche Bundesbank, Tysklands sentralbank.

Sarrazin er blitt kjent for sine oppfatninger innenfor sosial- og befolkningspolitikk. Han er forfatter av boken Deutschland schafft sich ab («Tyskland avskaffer seg selv»).Biografiske opplysninger, Amazon.com Boken utkom i august 2010 og solgte over 1 millioner eksemplarer i Tyskland.With Words on Muslims, Opening a Door Long ShutNew York Times, 12. november 2010 Her beskriver han hvordan innvandring fra Midtøsten og Afrika skader landet. Boken ble startskuddet for en omfattende integrasjonspolitisk debatt som kulminerte i og med at forbundskansler Angela Merkel i en tale i november samme år konstaterte at det politiske prosjekt som tok sikte på å innføre multikultur i Tyskland, hadde «mislyktes totalt».

Sarrazin fikk atter medienes oppmerksomhet i mai 2012 da han påstod at Angela Merkels europolitikk var motivert av skyldfølelse for andre verdenskrig og holocaust. Uttalelsen kom i samband med utgivelsen  av hans nye bok, Europa braucht den Euro nicht: Wie uns politisches Wunschdenken in die Krise geführt hat («Europa trenger ikke euroen: Hvordan politisk ønsketenkning har bragt oss opp i krisen»), hvor han argumenterer for at Tyskland burde tre ut av eurosonen. 

Sammen med nesten 137 000 andre tyskere, deriblant tusenvis av tyske intellektuelle og akademikere som den syrisk-fødte professoren Bassam Tibi, den jødiske forfatteren Henryk Broder,<ref>Henryk Broder: «Vi er alle traumatisert», antisemitismus.net]</ref> og forfatteren Uwe Tellkamp, underskrev Sarrazin «Felleserklæring 2018» med advarsel mot masseinnvandring, og krav om endring av flyktningepolitikken: «Vi uttrykker vår solidaritet med dem som fredelig demonstrerer for gjenopprettelsen av rettsstatsprinsippet ved vårt lands grenser.» Rundt 55 000 ulovlige innvandrere tok seg inn i Tyskland i 2017; hver måned ble 15 000 innvandrere smuglet inn i landet via Balkan, og øvrigheten satt i 2018 med flere hundretusener uavsluttede asylsaker etter masseinnvandringen i 2015.Tobias Stern Johansen: «Tusenvis av tyske akademikere protesterer mot ulovlig innvandring», Kristeligt Dagblad 18. april 2018 Pr 2024 sitter fortsatt 5 000 flyktninger på den nedlagte lufthavnen Tegel i Berlin, i det som er Europas største migrantleir til en pris av 500 millioner euro pr år, for 8 000 sengeplasser i telt.Til Biermann: «Europas største flyktningeleir ligger midt i Berlin», Bild 24. september 2024

SPD innledet en eksklusjonsprosess mot Sarrazin med grunnlag i rasistiske uttalelser. Saken ble brakt inn for retten. I juli 2019 vant partiet frem i første instans, med sitt krav om å kunne ekskludere Sarrazin.

 Utvalgte verker 
 [https://www.hdg.de/lemo/bestand/objekt/druckgut-sarrazin-cover.html|Deutschland Deutschland schafft sich ab (2010)
 Europa braucht den Euro nicht (2012)
 Der neue Tugendterror. Über die Grenzen der Meinungsfreiheit in Deutschland. Deutsche Verlags-Anstalt, München 2014, 
 Wunschdenken. Europa, Währung, Bildung, Einwanderung – warum Politik so häufig scheitert (2016)
 Feindliche Übernahme: Wie der Islam den Fortschritt behindert und die Gesellschaft bedroht'' (2018)

 Referanser 

Kategori:Tyske politikere
Kategori:Tyske forfattere
Kategori:Fødsler i 1945
Kategori:Personer fra Gera
Kategori:Personer fra Recklinghausen